**СПОРАЗУМ**

**између Владе Републике Србије и Владе Мађарске о изменама и допунама Споразума између Владе Републике Србије и Владе Мађарске о граничној контроли у друмском, железничком и водном саобраћају**

Влада Републике Србије и Влада Мађарске (у даљем тексту: Уговорне стране),

*имајући у виду* члан 24. став 3. Споразума између Владе Мађарске и Владе Републике Србије о граничној контроли у друмском, железничком и водном саобраћају, који је потписан у Хоргошу 24. јануара 2012. године (у даљем тексту: Споразум),

*у жељи* да повећају мобилност између региона и смање време чекања на граници,

договориле су се како следи:

**Члан 1**

Члан 13. став 2. Споразума мења се и гласи:

„(2) Гранични прелаз је отворен за путнички саобраћај:

а) држављана Републике Србије,

б) држављана држава чланица Европске уније, држављана друге државе која је чланица Споразума о Европском економском простору и држављана Швајцарске Конфедерације, и

в) чланова породице лица из тачке б), који су држављани трећих земаља, а који имају право слободног кретања држављана Европске уније.”

**Члан 2**

Овај споразум о изменама и допунама ступа на снагу у складу са чланом 24. став 2. Споразума.

Овај споразум о изменама и допунама остаје на снази све док је Споразум на снази.

Сачињено у Палићу , дана 20.6.2023. године, у два примерка, сваки на српском, мађарском и енглеском језику, при чему су сви текстови подједнако веродостојни. У случају разлика у тумачењу, текст на енглеском језику има предност.

**У име Владе Републике Србије У име Владе Мађарске**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_